Diari Oficial de la Generalitat Valenciana


Sumari del DOGV 4804, del 23-07-2004 (2004/7196)

Juí d'execució de títols judicials número 98/1997. Cèdula de notificació.
-------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7196


Organisme emissor
:   Jutjat de Primera Instància Número 12 de València

Tipus de document
:   Anunci

Juí d'execució de títols judicials número 98/1997. Cèdula de notificació. [2004/Q7196]
  
Procediment: assumpte civil 98/1997
  
Juí: execució de títols judicials 98/1997
  
Part demandant: Xavier Casp Montero
  
Part demandada: José Manuel Solera Blasco i altres
  
Sobre: reclamació de quantitat
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
Jutge que la dicta: Miguel Ángel Casañ Llopis
  
Lloc: València
  
Data: 20 d'abril de 2004
  
Part demandant: Xavier Casp Montero
  
Advocat: Leopoldo López Máñez
  
Procuradora: María Teresa Corbí Caro
  
Part demandada: José Manuel Solera Blasco
  
Advocada: Teresa Andreu Peris
  
Procuradora: Carmen Iniesta Sabater
  
Part demandada: Urba Comer, SL, i Concepción Pájaro Rodríguez, rebels
  
Objecte del juí: reclamació de quantitat
  
Antecedents de fet
  
1. Que la procuradora, la senyora Corbí Caro, en la representació que ostenta, va presentar demanda executiva contra els deutors indicats més amunt, en reclamació de quantitat.
  
2. Que despatxada l'execució, practicat l'embargament de béns del deutor i citat este de rematada, i després de les incidències d'orde processal que figuren en les actuacions, va comparéixer únicament el codemandat, el senyor Solera Blasco, i va anunciar l'oposició a la demanda pels motius que posteriorment es van concretar en les excepcions d'exceptio non rite adimpleti contractus i plus petició basat en les raons exposades al seu escrit de formalització, del qual es va conferir l'oportú trasllat a la part executant, que, dins el termini establit i en la forma escaient, la va contestar ratificant totalment la seua petició inicial i va argumentar la impossibilitat d'aplicació d'estes excepcions pel fet de trobar-nos amb un procediment purament executiu que no pot entrar a les relacions de fons pròpies d'un juí plenari i no de la sumarietat del juí executiu, per la qual cosa va demanar que seguira avant l'execució.
  
3. Ambdues parts van proposar prova documental, confessió i testifical, del resultat de la qual, que consta en les actuacions, més tard se'n farà l'oportuna valoració.
  
4. En la tramitació d'estes actuacions s'han observat totes les prescripcions i terminis legals, tret del termini per a dictar sentència, com a resultat del cúmul d'assumptes pendents de resolució.
  
Fonaments de dret
  
1. De les al·legacions fetes per les parts així com del resultat de la prova practicada valorada en el seu conjunt, hem de partir, en primer lloc, del fet que el títol en què es fonamenta la demanda té força executiva, ja que es tracta de quantitat líquida en diners efectius i que es troba vençut el termini de l'obligació sense que s'hagen oposat a l'execució els codemandats executats la mercantil Urba Comer, SL, i Concepción Pájaro Rodríguez, que han sigut declarats en rebel·lia, cosa que suposa, pel que fa a estos, l'aplicació de les conseqüències establides en els articles 1.473 i 1.474 de l'antiga Llei d'Enjudiciament Civil, vigent en el moment de la interposició de la demanda; tanmateix l'altre codemandat, José Manuel Solera, va formalitzar l'oposició a través de dues excepcions, la primera amb l'afectació a les possibles relacions personals que hi ha hagut entre les parts no de forma directa pel que fa a la primera excepció de compliment defectuós del contracte causal si no que en tractar-se d'altri legítim tenidor de les lletres de canvi invocar el dol o mala fe en l'execució.
  
Pel que fa a això, l'oponent a l'execució va relatar i va acreditar que l'executant, el senyor Casp, va actuar com a arquitecte director en la construcció de l'habitatge adquirit per l'executat per la Constructora Urba Comer, SL, també executada, i que les lletres de canvi que van ser acceptades al lliurador, la constructora esmentada, van ser transmeses al mateix executant, el senyor Casp, com a part del pagament dels seus honoraris i que, en definitiva, ara executa contra tots els obligats per les lletres de canvi.
  
Va acreditar també l'oponent que els defectes i els seus corresponents juís, causats per la constructora als quals va haver de fer front i que comptabilitzats com cal fan la quantitat de 528.643 pessetes d'aleshores, equivalents hui a 3.177,21 euros, proposa doncs una mena de compensació i accepta el pagament a l'executant de la resta de la quantitat reclamada que fa la suma de 652.360 pessetes, hui 3.920,76 euros.
  
I este plantejament, que és vàlid en argument i en fons, certament suposa entrar en les relacions personals entre les parts contendents i a més a més de forma indirecta ja que pel que fa a l'executant, doncs, no està provada la responsabilitat d'este en els perjuís al·legats de contrari que sembla adreçar-lo sempre contra la promotora constructora de l'edificació Urba Comer, SL, per la qual cosa si a això afegim que el mateix executant, el senyor Casp, va ser també perjudicat com a propietari de dos habitatges al mateix edifici, tot i conèixer esta situació, no pot traduir-se en la reclamació que ara efectuada contra la promotora i contra l'acceptant intervinents en les lletres de canvi en la seua legítima tinença com a mitjà de pagament de la seua intervenció professional supose el dol o la mala fe que exigix l'article 67 en relació amb l'article 20 de la Llei de les Lletres de Canvi i del Xec pel que fa al tercer legítim tenidor de les lletres de canvi. Això, doncs, fa inviable la primera causa d'oposició de compliment defectuós de contracte que en tot cas podria haver invocat contra la societat promotora, de no ocupar la mateixa posició processal.
  
I pel que fa a la plus petició, cal entendre com a una conseqüència logicoeconòmica de l'anterior. Pel contrari, la relació entre executant i executat comparegut ha de seguir els criteris d'abstracció i formalitat pròpies del títol executiu sense perjuí de les accions que competisquen a l'executat, el senyor Solera, contra Urba Comer, SL, autèntica responsable per la prova practicada dels perjuís patits injustament pel senyor Solera i que en la tramitació del present procediment executiu excedirien del seu contingut fins i tot amb el risc de no poder complir en este moment el gran objectiu de tutela judicial efectiva proclamada en l'article 24 de la Constitució, ja que en este cas les formalitats processals de la classe de juí previst en les lleis per a les reclamacions de diners basades en un títol executiu han de prevaldre com a resultat d'una qüestió de seguretat jurídica.
  
2. D'acord amb l'establit en els anteriorment esmentats 1.473.1 i 1.474.1 procedirà la imposició de les quotes als executats.
  
Vists els articles esmentats i els altres de general i pertinent aplicació,
  
Decisió
  
Mane que seguisca endavant l'execució fins a fer constrenyiment i execució dels béns embargats i els restants de la propietat del deutor, Urba Comer, SL, Concepción Pájaro Rodríguez i José Manuel Solera Blasco, i amb el seu producte pagar a l'actor, Xavier Casp Montero, la quantitat de 7.095 euros, import del principal, els interessos legals d'esta quantitat i les costes causades i que es causen fins al pagament complet.
  
Manera d'impugnació: mitjançant un recurs d'apel·lació davant l'Audiència Provincial de València.
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna.
  
Esta és la sentència, que pronuncie, mane i firme.
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte en el Diari Oficial de la Generalitat Valenciana perquè valga de notificació en forma legal als demandats rebels en parador ignorat, Urba Comer, SL, i Concepción Pájaro Rodríguez.